Hy was geskeduleer om ‘n rugoperasie te ondergaan. Tydens die intubasie deur die narkotiseur het komplikasies ontstaan. Hy is vir ‘n maand in die intensiewe sorgeenheid versorg. Hierna was hy vir ‘n geruime tyd bedlêend en onbevoeg om sy werksaamhede te hervat. Hy het ook ernstige selfmoordneigings ontwikkel.
Die narkotiseur het aanspreeklikheid aanvaar vir alle bewese skade. Die Hof beveel dat hy skadevergoeding moet betaal vir alle bewese en toekomstige mediese uitgawes sowel as algemene skade (algemene skade is ‘n tegniese regsterm en verwys na gevoelskade soos vir pyn en lyding en emosionele trauma).
Dit kan dalk onvoorsiens nodig raak om jou aftreebeplanning op ‘n laat stadium van jou lewe te hersien. As jou seun skei of ‘n kind verwek (of daar beweer word dat hy ‘n kind verwek het) en hy nie in staat is om onderhoud vir die kinders te betaal nie, kan daar na die ouma of oupa gekyk word vir bydraes. As dit met jou gebeur, kan dit beteken dat jy langtermyn finansiële verpligtinge opdoen, op ‘n stadium van jou lewe wat jou finansies eintlik vir ander doeleindes bestem was.